O‘zbekiston va Tojikiston yetakchilari mintaqadagi vaziyatni muhokama qildilar

23.08.2021
23-avgust kuni O‘zbekiston Respublikasi Prezidenti Shavkat Mirziyoyev va Tojikiston Respublikasi Prezidenti Emomali Rahmonning telefon orqali muloqoti boʻlib oʻtdi.
Davlat rahbarlari O‘zbekiston-Tojikiston strategik sheriklik va koʻp qirrali hamkorlik munosabatlari kun tartibidagi dolzarb masalalarni koʻrib chiqdilar.
Qoʻshni Afgʻonistondagi vaziyatning rivojlanishi nuqtai nazaridan mintaqaviy hamkorlik masalalariga alohida e’tibor qaratildi.
O‘zbekiston va Tojikiston Prezidentlari mintaqaviy xavfsizlik va barqarorlikni ta’minlashning amaliy jihatlari yuzasidan faol idoralararo aloqalarni davom ettirish muhim ekanini ta’kidladilar.